b"\n_START_ARTICLE_\nCaserna Taksim\n_START_SECTION_\nHist\xc3\xb2ria\n_START_PARAGRAPH_\nLa caserna es va construir en 1806, durant el regnat (1789-1807) del sult\xc3\xa0 otom\xc3\xa0 Selim III. El seu arquitecte va ser l'armeni Krikor Balian, i el seu estil estava basat en l'arquitectura otomana, russa i \xc3\xadndia._NEWLINE_Durant l'incident del 31 de mar\xc3\xa7, el 1909, l'edifici de les casernes va sofrir un dany considerable. El 1921, el pati intern va ser reformat i va esdevenir l'Estadi de Taksim, el primer estadi de futbol a Turquia, usat per tots els equips de futbol principals de la ciutat, incloent el Be\xc5\x9fikta\xc5\x9f JK, el Galatasaray SK i el Fenerbah\xc3\xa7e SK. L'estadi es va tancar en 1939, i es va enderrocar el 1940, durant els treballs de renovaci\xc3\xb3 de la pla\xc3\xa7a de Taksim.\n_START_SECTION_\nReconstrucci\xc3\xb3\n_START_PARAGRAPH_\nEl 16 de setembre de 2011, l'assemblea del districte de Beyo\xc4\x9flu va decidir reconstruir l'estructura, tot i que l'\xc3\xa0rea es trobava dins l'\xc3\xa0mbit de les ordenances de protecci\xc3\xb3 d'espais verds._NEWLINE_La reconstrucci\xc3\xb3 de la caserna va ser rebuda amb protestes a Istanbul. Aquestes protestes locals van desembocar en les Protestes del 2013 a Turquia."